**Nr.697/31.01.2025**

**CĂTRE UNITĂȚILE DE ÎNVĂȚĂMÂNT PREUNIVERSITAR DIN JUDEȚUL BACĂU**

**ÎN ATENȚIA DOAMNELOR/DOMNILOR DIRECTORI**

**CADRELOR DIDACTICE**

***REF.:*** *Înscrieri la etapele județene ale concursurilor cuprinse în* ***Anexa 1 (Lista proiectelor de educație extrașcolară naționale și internaționale, 2024 - 2025, finanțate de Ministerului Educației și Cercetării)*** *și* ***Anexa 2*** *(****Lista proiectelor de educație extrașcolară naționale și internaționale, 2024 - 2025, fără finanțare din partea Ministerului Educației și Cercetării)****, aprobate prin* ***O.M.E.C. nr.*** [***3.026/14.01.2025***](https://www.edu.ro/sites/default/files/_fi%C8%99iere/Legislatie/2025/OMEC_3026_2025/OMEC_3026_2025.pdf)

În temeiul Anexei 2 la O.M.E.C.T.S. nr. 3035/2012, O.M.E.C. nr. 3.026/14.01.2025 și având în vedere adresa M.E.C. nr. 24434/27.01.2025 vă comunicăm, în centralizatorul anexă, **termenele și modalitățile de înscriere la etapele județene ale concursurilor naționale și internaționale** cuprinse în Anexele 1 și 2 la O.M.E.C. nr. 3.026/14.01.2025.

Centralizatorul anexă la prezenta adresă ISJ Bacău cuprinde:

1. **Anexa 1.** *Lista proiectelor de educație extrașcolară naționale și internaționale care se desfășoară în România în anul școlar 2024 - 2025,* ***finanțate*** *de Ministerului Educației și Cercetării* – cu termene de înscriere pentru etapele județene și link-ul aferent;
2. **Anexa 2.** *Lista proiectelor de educație extrașcolară naționale și internaționale care se desfășoară în România în anul școlar 2024 - 2025,* ***fără finanțare*** *din partea Ministerului Educației și Cercetării*- cu termene de înscriere pentru etapele județene și link-ul aferent;

**Notă**:

* Pentru concursurile care au stabilită etapa națională în perioada februarie-iunie 2025, înscrierile pentru etapa județeană au loc până cel mai târziu la data de14 martie 2025;
* Pentru concursurile care au stabilită etapa națională în perioada iulie- august 2025, înscrierile pentru etapa județeană au loc până cel mai târziu la data de 14 mai 2025;
* Pentru concursurile organizate de către Ministerul Educației și Cercetării, respectiv de către parteneri, se vor transmite adrese M.E.C. și ISJ BC.
* Participarea la etapa națională este condiționată de câștigarea unei etape de calificare;
* Se pot considera anumite activități din Calendarul Proiectelor de Educație Extrașcolară Județene (CPEEJ) sau Regionale/Interjudețene (CPEERI) ca fiind etape de calificare pentru proiectele din Calendarul Proiectelor de Educație Exrașcolară Naționale (CPEEN) dacă secțiunile concursurilor sunt asemănătoare sau coincid*;*
* Dacă în județ există doar o singură înscriere la un concurs, elevul/echipajul/formația etc. se poate înscrie direct la etapa națională, cu o confirmare din partea inspectorului pentru activități extracurriculare că în județ nu s-a organizat etapa județeană, din lipsă de înscrieri;
* Pentru toate concursurile la care vor exista suficienți înscriși se va organiza o etapă de preselecție, astfel încât la etapele naționale ale concursurilor vor participa cei mai buni copii/cele mai bune echipaje din județ. Participanților le vor fi comunicate în timp util locul și data de desfășurare a etapei județene;
* În cazul în care la etapa națională nu există minimum 5 înscriși la o secțiune/categorie de vârstă, aceasta nu se va organiza și participanții vor fi înscriși la o secțiune/categorie similară, dacă este posibil, cu acordul acestora;
* Nerespectarea prevederilor regulamentului propriu și a condițiilor prevăzute în Regulamentul activităților cuprinse în calendarul activităților educative, școlare și extrașcolare (anexa 2 la OMECTS nr. 3035/2012, cu modificările și completările ulterioare) duce la eliminarea concursului din calendarele de proiecte de educație extrașcolară pentru 5 ani.
* Detaliile specifice organizării etapelor județene ale concursurilor (modalitatea de transmitere a fișelor de înscriere, locație, dată etc.) se vor transmite după înregistrarea înscrierilor, pe adresa de e-mail folosită la înscriere.

Vă rugăm să atrageți atenția cadrelor didactice și elevilor să parcurgă regulamentele concursurilor cu mare atenție, astfel încât înscrierea să se realizeze în baza cunoașterii condițiilor de participare și a secțiunilor la care se pot încadra. Nerespectarea termenelor de înscriere atrage după sine invalidarea înscrierii la link-urile menționate în anexe.

Inspector şcolar general,

prof. Ana-Maria EGARMIN

Inspector școlar general adjunct,

Lavinia MISĂILĂ

Inspector școlar pentru activități extracurriculare,

 Prof. Carmen BUSUIOC

1. pentru a participa la Festivalul-concurs național de folclor „Tradiție creștină - oglindită prin datini și obiceiuri”, se poate considera etapă de calificare participarea, cu obținerea locurilor I, II, III, la Simpozionul - concurs de creații artistice și literare „Tradiții și obiceiuri din Moldova” sau la Concursul județean de creații plastice „Vis de copil” etc, dacă secțiunile concursurilor sunt asemănătoare sau coincid;
2. pentru a participa laFestivalul-concurs internațional de gimnastică și dans „Prietenia”, se poate considera etapă de calificare participarea, cu obținerea locului I la Festivalul-concurs județean de dans „Steluțele dansului” etc, dacă secțiunile concursurilor sunt asemănătoare sau coincid ;
3. pentru a participa laConcursul național de protecție a mediului „Și gestul tău contează” sau la Concursul național de ecologie și protecția mediului „Un copil sănătos într-un mediu curat” se poate considera etapă de calificare participarea, cu obținerea locului I la Concursul județean de creații artistice „Bucuria unui copil” sau la Concursul județean de creații literare și plastice „Natura, un prieten în suferință”sau la Concursul județean de creații artistice „Arta prin ochi de copii”etc, dacă secțiunile concursurilor sunt asemănătoare sau coincid.